रावत ने ईवीएम को सबसे सुरक्षित एवं विश्वसनीय बताया | Sanmarg
पूर्व मुख्य चुनाव आयुक्त ओपी रावत की फाइल फोटो
तानाशाही, धनबल और बाहुबल से लोकतंत्र का अपहरण रोकने के प्रति जागरूक रहे मीडिया
जयपुर : पूर्व मुख्य चुनाव आयुक्त ओपी रावत ने ईवीएम को सबसे सुरक्षित एवं विश्वसनीय बताया है। रावत ने शुक्रवार को यहां एक मीडिया समूह की ओर से आयोजित व्याख्यानमाला को संबोधित करते हुए कहा कि ईवीएम को लेकर कई शिकायतें हुईं लेकिन जांच में सब गलत निकलीं। उत्तर प्रदेश में एक अधिकारी की गलती से ईवीएम में एक ही दल का चुनाव चिह्न आने का बड़ा मुद्दा बनाया गया लेकिन पिछला डाटा नहीं हटाने के कारण यह गलती हुई थी। विदेशों में ईवीएम को इंटरनेट और वाईफाई से जोड़ने के कारण उनमें गड़बड़ी हो सकती है लेकिन यहां ऐसी कोई तकनीक से संबंध नहीं होने के कारण गड़बड़ी नहीं हो सकती। ईवीएम के कारण बूथ लूटने और मतदान पत्र लेकर भागने की घटनाएं बंद हुई हैं। तकनीक का ज्यादा इस्तेमाल उसी तरह खराब है जिस तरह भारत पाक युद्ध के दौरान अत्याधुनिक पैटन टैंकों चलाने में पाक सेना नाकाम रही जबकि विजयंत टैंक को आसानी से चलाकर भारत ने वह युद्ध जीता था।
रावत ने एक से ज्यादा स्थानों पर मतदाता बनने पर सजा का प्रावधान बताते हुए कहा कि एक बार एक प्रत्याशी ने दो स्थानों पर मतदाता सूची में नाम लिखाने के बाद एक स्थान पर मतदान नहीं करने के मामले को काफी तूल दिया था जिसे माफी मांगनी पड़ी थी। नयी व्यवस्था में सैनिक 15 दिन पहले ही प्रिन्ट निकलवाकर मत पत्र डाक से भेज सकता है। इस व्यवस्था से सैनिकों का मतदान एक दो प्रतिशत से बढ़कर 60 प्रतिशत से ऊपर हो गया। डाटा चोरी कर चुनाव में दूसरे देश के हस्तक्षेप करने की घटना का जिक्र करते हुए उन्होंने कहा कि यह चिंता का विषय है।तानाशाही, धनबल और बाहुबल से लोकतंत्र का अपहरण करने की घटनाएं रोकने के लिए मीडिया के लोगों को जागरूक रहने का आह्वान किया है। ऐसी कई घटनाएं हुई हैं, जिसमें तानाशाह ने विपक्षी को इतना परेशान कर दिया कि उसे सार्वजनिक रूप से मंच पर तानाशाह से हाथ मिलाकर जान बचानी पड़ी। ऐसी संस्थाएं और लोग होने चाहिए जो बारीकी से घटनाओं पर नजर रख सकें। ऐसी स्थिति नहीं होनी चाहिए जिसमें उच्चतम न्यायालय और चुनाव आयोग में कर्ताधर्ताओं की कमी के कारण लोगों को न्याय के लिए तरसना पडे़।
चिप्पी ईवीएम सबसे सुरक्षित एवं विश्वसनीय ओपी रावत
राफेल : राहुल गांधी के ‘एए’ के आरोपों पर सीतारमण ने ‘आरवी ‘और ‘क्‍यू’ की याद दिलाई
कतर ओपन : जोकोविच सेमीफाइनल में
परिवहन कार्यालय पहुंचे मुख्य निर्वाचन आयुक्त
सुनील अरोड़ा के हाथ अब 2019 के लोकसभा चुनावों की कमान
'एक महिला से कहता है कि आप मेरी रक्षा कीजिए, मैं अपनी रक्षा नहीं कर पाऊंगा' जयपुर : राफेल विमान सौदे पर लोकसभा में चर्चा के दौरान प्रधानमंत्री नरेंद्र मोदी की गैरहाजिरी का उल्लेख करते हुए कांग्रेस अध्यक्ष राहुल गांधी ने [Read more...]